Parmiđano ređano
<s>Parmiđano ređano () je italijanska vrsta tvrdog granularnog sira.</s><s>Ova vrsta sira potiče iz okoline grada Parme, po kojoj je dobio ime.</s><s>Ispravno i dozvoljeno ime je jedino parmiđano ređano, ali ono je zakonom zaštićeno i može da ga nosi samo sir proizvoden u provincijama Parma, Ređo Emilija, Modena, Bolonja i Mantova, pod nadzorom tela ovlaštenog za kontrolu i zaštitu porekla i kvaliteta (Consorzio del formaggio Parmigiano-Reggiano).</s><s>Parmezan (pridev parmski u francuskom jeziku) je širom sveta rasprostranjen komercijalni naziv za falsifikate ovog sira.</s><s>Italija je nakon višedecenijske borbe za zaštitu brenda konačno postigla da presudom Suda pravde Evropske unije od 26.2.2008 na tržištu Evropske unije bude zabranjena upotreba imena „parmezan“.</s>

<s>Parmiđano ređano se pravi od kravljeg mleka.</s><s>Sveže pomuženo mleko se meša sa obranim mlekom pomuženim prethodnog dana.</s><s>Mešavina se sipa u bakrom obložene sudove, dodaje joj se surutka, a temperatura se podiže na 33–35 °C. Mleko se zgrušava 10–12 minuta.</s><s>Zgusnuta masa se razbija u zrna veličine pirinčanog zrna.</s><s>Zatim se temperatura pažljivo podiže na 55 °C. Sir se ostavi da stoji 45–60 minuta.</s><s>Potom se stavlja u pamučnu tkaninu, pa u kružne kalupe.</s><s>Pripremljeni koluti sira (prosečna težina oko 38 kilograma) stavljaju se u slanu vodu 20–25 dana, a onda se ostavljaju da odleže najmanje godinu dana.</s>

<s>Po pravilu, krave koje daju mleko za izradu parmiđana ređana mogu da se hrane samo travom ili senom.</s><s>Jedini dozvoljeni dodatak je so, obično morska.</s>

<s>Parmiđano ređano mora duž celog oboda forme da nosi utisnute natpise "PARMIGIANO-REGGIANO", "D.O.P.", "CONSORZIO TUTELA" i matični broj sirarske radionice.</s><s>Na površini forme mora biti utisnut natpis "C.F.P.R." i alfanumerčki kod kojim se na jedinstven način identifikuje svaka pojedinačna forma.</s>

<s>Izvori</s>

<s>Spoljašnje veze</s>

<s>Consorzio del formaggio Parmigiano-Reggiano</s>

<s>Kravlji sirevi
Italijanska kuhinja
Kultura u Parmi</s>

